โคราชคัดกรองเข้ม คนเดินทางจากพื้นที่เสี่ยง กทม.-ระยอง กักตัว 14 วัน
ผวจ.โคราชเผย 3 คนที่มีอาการไข้ เพิ่งกลับจากระยอง ผลตรวจไม่พบเชื้อโควิดฯ ส่วนอีก 3 คนในเขตอำเภอเมือง ตรวจแบบแยงจมูกรอผลยืนยัน ชี้คนที่มีไทม์ไลน์อยู่ในพื้นที่เสี่ยง ต้องถูกกักตัว 14 วันวันที่16 กรกฎาคม โรงแรมราญาแกรนด์ อ.เมือง จ.นครราชสีมา นายวิเชียร จันทรโณทัย ผู้ว่าราชการจังหวัดนครราชสีมา เปิดเผยถึงสถานการณ์โควิด-19 ของ จ.นครราชสีมา ล่าสุดที่เกี่ยวกับ จ.ระยอง และกรุงเทพฯ ว่า กรณีมีประชาชน 3 ราย แยกเป็น อำเภอปากช่อง 2 ราย เป็นผู้หญิง(สองแม่ลูก) และผู้หญิงในเขตอำเภอเมืองนครราชสีมา 1 ราย ได้มารายงานตัวว่าเดินทางกลับมาจากจังหวัดระยอง ระหว่างวันที่ 8-11 กรกฎาคมที่ผ่านมา และมีอาการป่วยเป็นไข้ เจ็บคอ ล่าสุดผลตรวจร่างกายทั้ง 3 คนไม่พบว่าติดเชื้อโควิด-19อย่างไรก็ตาม เจ้าหน้าที่ยังต้องมีการตรวจซ้ำอีกเป็นระยะๆ โดยกักตัวทั้ง 3 คนไว้ และเฝ้าติดตามอาการอย่างต่อเนื่องเป็นระยะเวลา 14 วัน ตามขั้นตอนของสาธารณสุขนอกจากนี้ เมื่อวานนี้ (15 ก.ค.) มีมารายงานตัวเพิ่มอีก 3 ราย ทั้งหมดอยู่ในเขตอำเภอเมืองนครราชสีมา ที่มาจาก จ.ระยอง และเข้ารับการคัดกรองกักตักที่โรงพยาบาล ส่วนผลจะออกมาอย่างไรในช่วงเย็นน่าจะทราบ โดยเจ้าหน้าที่สาธารณสุขได้ทำการตรวจหาเชื้อโดยการแยงจมูก เพราะไปสัมผัสในพื้นที่ที่ประกาศเป็นไทม์ไลน์หรือพื้นที่เสี่ยงมาสิ่งที่เราจะต้องตรวจสอบ คือ ในช่วงวันหยุดสุดสัปดาห์จะมีนักท่องเที่ยวที่เดินทางมาจากกรุงเทพฯ หรือจาก จ.ระยอง เราจึงต้องมีมาตรการในการคัดกรองและตรวจสอบว่า ช่วงระยะเวลาวันที่ 11-18 ก.ค. คุณได้ไปสถานที่หรือบริเวณที่มีการสัมผัสโรคหรือไม่ ถ้าพบว่ามี เราอาจจะต้องกักตัว แต่ถ้าไม่มีเราถึงจะให้เข้าพักได้
ผวจ.โคราชเผย 3 คนที่มีอาการไข้ เพิ่งกลับจากระยอง ผลตรวจไม่พบเชื้อโควิดฯ ส่วนอีก 3 คนในเขตอำเภอเมือง ตรวจแบบแยงจมูกรอผลยืนยัน ชี้คนที่มีไทม์ไลน์อยู่ในพื้นที่เสี่ยง ต้องถูกกักตัว 14 วัน
โควิด-19,โควิดวันนี้,สถานการณ์โควิด,โคโรนาไวรัส,ทหารอียิปต์ระยอง,ทหารอียิปต์ติดโควิด,ข่าวทั่วไป